《千秋岁·松舟桂楫》
宋代·吴泳

松舟桂楫。苕霅溪头别。秋後雨，春前雪。书凭湖雁寄，手把江蓠折。人未老，相看元似来时节。芳草鸣鶗鴂。野菜飞黄蝶。时易去，愁难说。析波浮玉醴，换火繙银叶。拚醉也，马蹄归踏梨花月。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。